laion/Wikipedia-Exotic huggingface dataset:
אילן ברקוביץ'

אילן ברקוביץ' (נולד ב-3 באוגוסט 1973) הוא משורר ומבקר שירה ישראלי. אילן ברקוביץ' פרסם עד כה שישה ספרי שירה, וכן שירים רבים בעיתונות הספרותית ובכתבי העת לשירה, בהם "שבו", "מאזנים" ו"הליקון". ספרו "תפוזים" זכה לביקורות אוהדות, בין השאר מצד המשורר יצחק לאור. שלושה מהספרים שראו אור הם חלק מטרילוגיה מתוכננת: "תפוזים" "חרובים" ו"חרוזים". שירתו של ברקוביץ' עוסקת באהבה לגווניה, והוא רואה את עצמו כטרובדור הנאמן למסורת השירית העתיקה. בשנת 2008 החל ברקוביץ' לפרסם מדור קבוע בשם 'משורר בשטח' במוסף לתרבות וספרות של העיתון "הארץ". המדור מתמקד בשירה צעירה ונכתב בטון הצהרתי ומהפכני שעורר תגובות רבות, בהן נזעמות. בנוסף ליצירתו, ברקוביץ' סיים בהצטיינות את לימודי התואר הראשון והשני באוניברסיטת ת"א, בחוגים לפילוסופיה כללית ולספרות עברית. עבודת הגמר שלו עסקה בשירת החול של המשורר ר' ישראל נג'ארה על פי ספרו האגרתני "מימי ישראל" (1600, ונציה). כמו כן, ברקוביץ' משמש כחוקר במרכז קיפ לחקר הספרות והתרבות העברית באוניברסיטת תל אביב. בשנת 2021 קיבל תואר דוקטור מבית-הספר למדעי היהדות וארכאולוגיה שבאוניברסיטת תל אביב. בעבודת הדוקטור שלו חקר את שירתם המוקדמת של אמיר גלבע, ע' הלל ופנחס שדה. מודה באהבה (הוצאת סער, 1995) תפוזים (הוצאת אבן חושן, 2007) חרובים (הוצאת אבן חושן, 2010) חרוזים (הוצאת אבן חושן, 2014) המשורר האשכנזי האחרון (הוצאת פרדס, 2016) הכל שירה - האוסף האקלקטי (הוצאת ספרי עיתון 77, 2022) נוית בראל. מצעד המשורר. מאזנים, כרך פ"א, גל' 2 (אדר א' תשס"ח, פברואר 2008), עמ' 48–49. אילן ברקוביץ', דף שער בספרייה הלאומית אילן ברקוביץ', בלקסיקון הספרות העברית החדשה אילן ברקוביץ', ב"לקסיקון הספרות העברית החדשה" אילן ברקוביץ', ב"לקסיקון הקשרים לספרות ישראלית" אילן ברקוביץ' באנתולוגיה מקוונת לשירה עברית באתר של נילי דגן מן הביקורת יצחק לאור, "מהר ובוא לאסוף מבשרי עיניים רעבות", באתר הארץ, 22 באוקטובר 2007 אלי אשד, אילן ברקוביץ' - טרובדור אן מנדרין? (אורכב 05.02.2010 בארכיון Wayback Machine), אתר "אימגו" שושנה ויג, גם ג'ינג'י וגם משורר, ריאיון עם ברקוביץ, אתר "אימגו" ראיונות עמיחי שלו, ברקוביץ' פותח פה, באתר ynet, 9 ביולי 2010 משיריו היכונו היכונו, שירים, באתר הארץ, 4 בספטמבר 2011 ירקן המחשבות, שירים, באתר הארץ, 1 במאי 2009 בלילה רוגעות הנדנדות, משורר בשטח, באתר הארץ, 8 ביולי 2009 תערוכת היום היפה, באתר הארץ, 2 באוקטובר 2009 משירת העולם של אפור הזקן, באתר הארץ, 29 בספטמבר 2009 שירים: שמועות שלום, באתר הארץ, 25 בספטמבר 2017 עמיחי שלו, ברקוביץ' פותח פה, באתר ynet, 9 ביולי 2010 ברכות חמות לתלמידינו אשר יקבלו תואר דוקטור החודש, באתר אוניברסיטת תל אביב, ‏נלקח ב-10 באוגוסט 2021 ערך זה הוא קצרמר בנושא משוררים ישראלים. אתם מוזמנים לתרום לוויקיפדיה ולהרחיב אותו.
סטאף

סטאף שייך לאומנויות הלהטוטנות. הסטאף הוא מקל באורכים שונים שמסובבים אותו בעזרת הידיים, ולעיתים משתמשים בשני מקלות בו זמנית (מקל אחד בכל יד). ניתן להשתמש בכל דבר כסטאף, החל ממקל של מטאטא וכלה במקלות מיוחדים שעשויים מחומרים קלים אך עמידים. ישנם גם, מקלות שניתן להבעיר באש. ישנם מספר סוגי סטאף, כגון: קונטקט סטאף, דרגון סטאף וספינינג סטאף. דוויל סטיק להטוטנות עם אש קרקס מדיה וקבצים בנושא סטאף בוויקישיתוף Home of Poi, אתר המלמד איך להשתמש בסטאף (באנגלית) ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
טרל מקנטייר

טרל מקנטייר (באנגלית: Lance Terrell McIntyre; נולד ב-18 באוקטובר 1977) הוא כדורסלן עבר אמריקאי ששיחק בעמדת הרכז. מקנטייר עבר לסיינה בעונת 2006, מקבוצת רג'יו אמיליה מהליגה השנייה באיטליה, "סרייה ב'". סיינה משחקת כיום בליגת העל האיטלקית בכדורסל "סרייה א'" וביורוליג. בעונת הכדורסל 07-08 זכה מקנטייר עם קבוצתו סיינה באליפות האיטלקית. בעונה זו קלע בממוצע 12 נקודות למשחק, 4 אסיסטים, ו-2 ריבאונדים. ב-2008 זכה בתואר ה-MVP בסופר קאפ האיטלקי. בקיץ 2010 חתם במלאגה. פרופיל, באתר Sports-Reference פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית) ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
חיוניות מטעה

חיוניות מטעה הוא תת־כשל לוגי של הכללה נמהרת, מסוג שגיאות דגימה. חיוניות מטעה היא מצב בו אירוע חריג מובלט מאוד ומשכנע את השוגה בכך שלאירוע יש משמעות רבה. אף על פי שלחיוניות מטעה אין תימוכין לוגיים, היא יכולה להיות בעלת השפעה פסיכולוגית מרחיקת לכת בגלל היוריסטיקה קוגניטיבית המכונה היוריסטיקת נגישות. דוגמה: פרסום עובדת הזכייה בפיס. מיליוני כרטיסי פיס נמכרים מדי שבוע, וברוב השבועות אין אפילו כרטיס זוכה אחד. אולם, ההד התקשורתי של הזכיות הנדירות גורם לאנשים רבים לחשוב שזכייה בפיס היא אירוע שגרתי. ראיה אנקדוטלית
צעדה

האם התכוונתם ל... צָעְדָה / סעדה (תימן) סעדה (מחוז) – מחוז בצפון-מערב תימן סעדה (עיר) – עיר בצפון מערב תימן ובירת מחוז סעדה. בעבר נקראה קרנה צְעָדָה - ספורט צעדה (ספורט) – פעילות ספורטיבית הכוללת הליכה ממושכת צעדת הנגב – צעדה עממית שהתקיימה בשנות ה-60 בנגב, ממקומות יישוב שונים לבאר שבע צעדת ירושלים – צעדה עממית ותיקה בירושלים שתחילתה בשנת 1955 כ"צעדת ארבעת הימים" צעדת ארבעת הימים הבינלאומית בניימכן – אירוע ספורט עממי של צעדה בת ארבעה ימים המתקיים מדי שנה בניימכן שבהולנד צעדות פוליטיות צעדה פוליטית – ראו תהלוכה צעדת המלח (1930) – צעדה במסגרת המאבק הבלתי אלים נגד שלטון האימפריה הבריטית בהודו, שהתמקדה במס המלח צעדת המופקרות ("צעדת השרמוטות"; מאנגלית: "SlutWalk") – תהלוכת מחאה נגד הטענה לפיה נשים שמתלבשות באופן חושפני אשמות בכך שהן מוטרדות מינית הצעדה לשוויון לאומי (2009) – הפגנה ארצית למען להט"ב שנערכה מול הבית הלבן בוושינגטון שבארצות הברית צעדות מוות צעדת מוות – צעדה כפויה במטרה להרוג את הצועדים, להתאכזר אליהם או להחלישם צעדות המוות בשואה (1939–1945) – הובלת שיירות אסירים למרחקים גדולים תחת שמירה כבדה ובתנאים לא אנושיים, במהלך מלחמת העולם השנייה צעדת המוות בבטאן (1942) – צעדת מוות בבטאן שבפיליפינים, בה הצעידו היפנים שבויים אמריקניים ופיליפיניים מצעד (פירושונים)
אדיפוס (פירושונים)

האם התכוונתם ל... אדיפוס – מלכהּ המיתולוגי של תבאי אדיפוס המלך – טרגדיה יוונית מאת סופוקלס (428 לפנה"ס) אדיפוס (סנקה) – טרגדיה לטינית מאת סנקה (המאה ה-1 לפנה"ס) תסביך אדיפוס – כינוי שטבע זיגמונד פרויד לתסביך בפסיכואנליזה שבו ילד מאוהב באימו ומקנא באביו שנתפס על ידו כמתחרה שלו "נבואת אדיפוס" – נבואה המגשימה את עצמה
כשל הצלף הבודד

כשל הצלף הבודד הוא כשל לוגי רטרודוקטיבי בו אירוע שהתרחש באופן אקראי מוצג כאירוע נדיר הדורש הסבר סיבתי לא אקראי. הכשל מתרחש כאשר הצופה מתעלם מסך האירועים החלופיים השקולים מבחינה סטטיסטית לאירוע הכביכול נדיר, שהתרחשות אחד מתוכם במקום האחר הוא אקראי. השם מבוסס על סיפור אודות אדם היורה באקראיות לעבר קיר, ולאחר מכן מסמן מטרה סביב צבר של פגיעות וטוען שהוא צלף. הכשל נקרא גם "אשליית הצבר"; בלוגיקה הוא מכונה "כשל החלוקה", וכהנמן וטברסקי כינו אותו "חוק המספרים הקטנים". שמות אלו מכוונים לכך שעל פי הכשל, הצופה מצפה שבכל חלוקה של אירועים לתת-קבוצות, ההתפלגות בכל תת-קבוצה תהיה זהה להתפלגות בקבוצה. אחת הדוגמאות הנפוצות לכשל הצלף הבודד היא זיהוי הצטברות מקומית של מקרי סרטן עם מפגע סביבתי כלשהו, על אף שבאופן אקראי לגמרי מתבקש שתהיינה הצטברויות מקומיות של מקרים כאלה. כשל זה נפוץ בפי מגידי עתידות בדיעבד, כלומר מי שמציגים תחזיות רבות לגבי העתיד, ולאחר מכן מדגישים רק את אלו שהתגשמו. אם אדם מציג מספיק תחזיות, סביר להניח שאחדות מהן תתגשמנה. נאסים טאלב הציג כשל זה לגבי סחרנים בבורסה לניירות ערך: אם מספיק סחרנים ינסו את מזלם במסחר בבורסה, אחדים מהם צפויים להראות תוצאות טובות מאוד על פני תקופה מסוימת, על אף שאין זה מעיד שהייתה להם יכולת טובה מאשר לאחרים. דוגמה נוספת נוגעת למציאת רמזים לאירועים עתידיים בתוך כתבי קודש, למשל בנבואותיו של נוסטרדמוס. אם מספר הדרכים לפרש את הכתבים או למצוא בהם רמזים הוא מספיק גדול, הרי שניתן יהיה למצוא רמזים למספיק אירועים אקטואליים, באופן שיטעה את הצופה הבלתי מיומן בסטטיסטיקה בכוחם הנבואי של כתבי הקודש. המגיד מדובנא, שנודע במשליו המרובים, הסביר שהוא מכין את המשלים מראש, בהנחה שבהמשך יצוצו הנמשלים המתאימים. מי שמתפעל מהתאמת המשלים לנמשלים - לוקה ב"כשל הצלף הבודד". Steven J. Milloy, SCIENCE WITHOUT SENSE: The Risky Business of Public Health Research - Chapter 5, Mining for Statistical Associations, Cato Institute, 1995 Robert Todd Carroll, The skeptic's dictionary: a collection of strange beliefs, Amusing Deceptions, and Dangerous Delusions, Wiley, August 2003, page 78 James Walsh, True odds: how risk affects your everyday life, 1996, page 125
שעלבים (פירושונים)

האם התכוונתם ל... שעלבים – קיבוץ דתי בישראל קריית חינוך שעלבים – קריית חינוך תורנית הממוקמת בקרבת קיבוץ שעלבים ישיבת ההסדר שעלבים – ישיבת הסדר הממוקמת בקרית חינוך שעלבים שעלבים – עיר מקראית
עיסוי נתונים

עיסוי נתונים הוא כשל לוגי מסוג שגיאות דגימה, השייך לקבוצת כשלי היקש בו הפירוש לסטטיסטיקה רלוונטית עובר מניפולציה באמצעות חיפוש אחר דרכים לסווג מחדש או לכמת מחדש נתונים בחלק מסוים של התוצאות אך לא לבצע פעולה דומה בקטגוריות אחרות. מחקרים שבוצעו בין מכורים להרואין הראו כי 90 אחוז מהם החלו לעשן חשיש ולשתות בגיל צעיר. אחוז זה גבוה בהרבה מהאחוז המקביל באוכלוסייה לאותו גיל. עובדה זו מצביעה על כך שעישון חשיש ושתייה מובילים להתמכרות להרואין (הנתון המוסתר הוא אחוז מעשני החשיש והשותים בגיל צעיר בכלל האוכלוסייה ההופכים למכורים להרואין). מחקרים מראים כי סרטן השד פוגע ב-8 אחוז מהנשים. לעומת זאת, בקבוצת נשים מתחת לגיל 20 שטופלה באמצעות מטאמיזול וגלולות שום הייתה שכיחות המחלה רק 0.5 אחוז. מכאן נובע שמטאמיזול וגלולות שום מונעים במידה רבה את סרטן השד (הנתון המוסתר הוא אחוז הנשים המטופלות במטאמיזול וגלולות שום שלקו במחלה על פני כל קשת הגילאים).
אלפרד רדל

אלפרד רֶדל (בגרמנית: Alfred Redl‏, 14 במרץ 1864 - 25 במאי 1913) היה קצין אוסטרי, שעמד בראש מחלקת הריגול הנגדי של לשכת הראיות באוסטריה-הונגריה בתקופה שלפני מלחמת העולם הראשונה, ושימש למעשה כסוכן של האימפריה הרוסית, אויבתה העיקרית של אוסטריה-הונגריה. רדל נולד למשפחה גרמנית רומית-קתולית בעיר למברג שבקיסרות האוסטרו-הונגרית (כיום לבוב, אוקראינה). אביו פרנץ היה קצין צבא בדימוס שעבד כפקיד בחברת הרכבת. לאחר שלמד בפנימייה צבאית סמוך לברנו התגייס לצבא האוסטרי והתקדם במהרה בסולם הדרגות, על-אף שבאותה עת נשמרו התפקידים הבכירים לבני המעמד העליון. התקדמותו המהירה במערך המודיעין נבעה מתבונתו, קפדנותו וחריצותו, וכן משליטתו באוקראינית, רוסית ופולנית. בתפקידו במחלקת הריגול הנגדי הכניס רדל טכניקות מתקדמות לזמנו. לא לגמרי ברור מה היה המניע המרכזי שדחף את רדל לבגוד במולדתו ולמסור מידע לאויביה. ייתכן שנסחט עקב נטיותיו ההומוסקסואליות, וייתכן שהמניע העיקרי היה כספי. ידוע שקיבל סכומי כסף גדולים בתמורה למידע שמסר. רדל ריגל עבור רוסיה מ-1903 ועד שנתפס ב-1913, ושימש מקור מידע ראשון במעלה. הוא העביר מפות, תוכניות מבצעיות, תוכניות גיוס, צילומים וקודים סודיים. בין היתר מסר את כל פרטי תוכנית הפלישה של אוסטריה-הונגריה לסרביה, שכונתה "תוכנית 3". הרוסים העבירו את המידע לסרבים, שנעזרו בו כדי להיערך לפלישה האוסטרית לארצם ב-1914 ולבלום אותה על-אף נחיתותם המספרית. כן מסר רדל מידע על סוכנים לטובת אוסטריה שפעלו ברוסיה, בהם מרגלים ששלח בעצמו ורוסים בוגדים. רדל אף חיבל במאמץ המודיעיני האוסטרי על ידי מסירת ידיעות כוזבות על היערכותה הצבאית של רוסיה. הרוסים סייעו לו מעת לעת לחשוף סוכנים נמוכי דרג, כדי לשפר את מעמדו ויוקרתו. ב-1912 עבר רדל לכהן כראש המטה של הקורפוס השמיני, שהוצב בפראג. מקסימיליאן רונגה, שירש את רדל כראש מחלקת הריגול הנגדי, הביא לחשיפתו לאחר שנמסר לו על תכתובת דואר חשודה: מעטפות דואר שהכילו כסף בלבד, ללא כל מכתב. לאחר חשיפתו, ב-25 במאי 1913, הודה רדל שריגל לטובת רוסיה. ראש המטה הכללי האוסטרו-הונגרי, קונרד פון הצנדורף, הורה להשאיר אותו לבדו עם אקדח, ורדל התאבד בירייה, מבלי שהתאפשר למודיעין האוסטרו-הונגרי לעמוד על מהות המידע שמסר. חשיפתו של מרגל בכיר במטה הכללי גרמה לפגיעה במורל באוסטריה-הונגריה, שממילא נתפסה בעיני רבים כיישות אנכרוניסטית שקִצה קרוב. ההיקף המלא של הנזק שגרם התגלה במהלך מלחמת העולם הראשונה, כאשר חומר מודיעיני רוסי נפל לידי צבא גרמניה, בעלת בריתה של אוסטריה. ב-1985 יצא למסכים סרטו של הבמאי ההונגרי אישטוואן סאבו, "קולונל רדל". הסרט, שהתבסס על מחזה מאת ג'ון אוסבורן האנגלי, עסק בסיפורו של אלפרד רדל שדמותו גולמה על ידי השחקן הגרמני קלאוס מריה ברנדאואר. הפרשה נזכרת גם בספרו של שטפן צווייג "העולם של אתמול". מדיה וקבצים בנושא אלפרד רדל בוויקישיתוף ביוגרפיה של רדל ביוגרפיה קצרה של רדל אלפרד רדל, באתר אנציקלופדיה בריטניקה (באנגלית) Bayerische Akademie der Wissenschaften. Historische Kommission. Neue deutsche Biographie: Band 21, Pütter-Rohlfs. Duncker & Humblot, 2002. עמ' 244.
אמיל סוטובסקי

אמיל סוטובסקי (נולד ב-19 בספטמבר 1977 בבאקו) הוא שחמטאי ישראלי בדרגת רב אמן, אלוף אירופה בשחמט לשנת 2001, וחבר נבחרת ישראל בשחמט, אשר היה שותף למדליית הארד של ישראל באולימפיאדת השחמט 2010. הוא מנכ"ל פיד"ה ונשיא איגוד מקצועני השחמט (ACP) חיבר למעלה מ-100 פרסומים בתחום השחמט. בשנת 2004 הגיע לדירוג שיא בקריירה, מקום 17 בעולם. סוטובסקי השתתף שלוש פעמים הן בשלבים המוקדמים של אליפות העולם והן באלו של גביע העולם, שימש עוזרו של גטה קמסקי בגביע העולם 2007, ובדו-קרבות המועמדים לאליפות העולם ב-2011. עקב חילוקי דעות עם האיגוד הישראלי לשחמט לא ייצג את ישראל באולימפיאדת השחמט 2016. עלה לישראל בגיל 14 בסוף שנת 1991. תושב חולון. 1996 - זכה באליפות העולם לנוער עד גיל 20 (התקיימה בקולומביה) 1997 - זכה בתחרות הוגיבין (הולנד) 2000 - זכה בטורניר הייסטינגס (אנגליה) 2000 - השתתף באליפות העולם מטעם פיד"ה, דורג תחילה במקום ה-45, והודח בסיבוב הראשון 2001 - זכה באליפות אירופה (מקדוניה) 2002 הוא השתתף באליפות העולם, דורג תחילה במקום ה-29, והודח בסיבוב השלישי 2005 - חלק את המקום הראשון בשתי תחרויות פתוחות חזקות - גיברלטר, אירופלוט (מוסקבה). לאחר התרת שוויון נקודות הוכתר כמנצח באחרונה 2007 - זכה במקום שני באליפות אירופה (דרזדן) 2009 - זכה בתחרות באנטוורפן. סגנון המשחק של סוטובסקי נחשב לסגנון בלתי מתפשר. בשונה ממרבית רבי האמנים הנוהגים לשחק משחק "סולידי" בשאיפה ליצור יתרון קל, ולבנות אותו לאט לאורך המשחק, סוטובסקי נוהג לשחק וריאציות נועזות הכוללות הקרבת חומר, על מנת ליצור חוסר איזון משמעותי על הלוח, במטרה לנצח באמצעות יכולותיו הטקטיות יוצאות הדופן (באופן הדומה לאלוף העולם המנוח מיכאל טל). על כן תוצאותיו בטורנירים בינלאומיים הן בלתי יציבות. סגנונו הבלתי מתפשר זכה לתשומת לב רבה בעולם השחמט. ניצחונו על דני גורמלי בטורניר גיברלטר בשנת 2005 זכה בפרס המשחק הטוב ביותר. וישוואנתן אנאנד, אלוף העולם לשעבר, הגדיר את המשחק כמשחק השחמט הטוב ביותר שראה מעולם. אליפות אירופה בשחמט 2015 אמיל סוטובסקי השתתף בנבחרתה האולימפית של ישראל באולימפיאדה ב-2010 רמת הביצועים (פרפורמנס) של סוטובסקי הייתה 2,895 - הרמה הגבוהה ביותר אי פעם באולימפיאדות השחמט. סוטובסקי זכה במדליית זהב אישית על התוצאה הטובה ביותר בלוח השני. מדיה וקבצים בנושא אמיל סוטובסקי בוויקישיתוף אמיל סוטובסקי, ברשת החברתית אקס (טוויטר) אמיל סוטובסקי, באתר צ'סגיימס (באנגלית) אמיל סוטובסקי, באתר פיד"ה (באנגלית) אמיל סוטובסקי, באתר האיגוד הישראלי לשחמט אודות סוטובסקי, באתר מקצועני השחמט (באנגלית) קורות חיים של אמיל סוטובסקי (באנגלית) הפרופיל של אמיל סוטובסקי, באתר אולימפבייס (באנגלית) http://www.olimpbase.org/players/nzbpb7pe.html http://chess-results.com/tnr368908.aspx?lan=1&art=20&fed=ISR&flag=30
להטוטנות עם אש

להטוטנות עם אש היא שימוש באביזרי להטוטנות בוערים באש. החלק הבוער נעטף בקוולר (חומר מרוכב) ונטבל בחומר דליקה. חומרי דליקה שונים ידלקו לאורך זמן שונה ובצבעי אש שונים. קרוסין - חומר נקי. חומר זה מיוצר לשימוש במטוסים ואינו נגיש לציבור הרחב. לכן יש כמה תחליפים: נפט - נוח לשימוש ולא דליק מדי, אך מפיץ עשן סמיך וריח. גז בוטאן נוזלי (נוזל מצתים) - חסר ריח הלוואי של הנפט, דליק. בנזין - דליק ומסוכן. בנזין לבן שמן מנורות - ללא עשן, כמעט ללא ריח, נדלק מצוין ומתאים במיוחד לשימוש להטוטנות. ”תניא, אמרו עליו על רבן שמעון בן גמליאל כשהיה שמח שמחת בית השואבה היה נוטל שמונה אבוקות של אור וזורק אחת ונוטל אחת ואין נוגעות זו בזו” (מסכת סוכה, נ"ג, א'). אומנויות הקרקס להטים מופעי אש - אתר המכיל מידע רב בנוגע לאומנות האש Home of Poi - בטיחות ושימוש באש בלהטוטנות(הקישור אינו פעיל)
היקש עצל

היקש עצל הוא כשל לוגי מסוג שגיאות דגימה, השייך לקבוצת כשלי היקש בו טיעון היקשי אינו מתקבל על אף שהממצאים מורים כי יש לקבלו. במהלך המלחמה פיטר היטלר, המפקד העליון של הצבא הגרמני, את רוב מפקדי הצבא בטענה כי ביצעו שגיאות ותפקודם כושל, אך הוא עצמו לא ביצע ולו שגיאה בודדת במהלך המלחמה. עשרים סקרים שבוצעו באחרונה מצביעים על כך שאחוז התומכים במפלגת שינוי ירד בשיעור דרמטי, אך לטענת מנהיג המפלגה, יוסף לפיד ההצבעה תעלה בחדות ביום הבחירות.
דונה שלאלה

דונה עדנה שלאלה (באנגלית: Donna Edna Shalala; נולדה ב-14 בפברואר 1941) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס ה-27 של מדינת פלורידה בשנים 2019–2021. קודם לכן כיהנה כנשיאת אוניברסיטת מיאמי, וכמזכירת הבריאות ושירותי האנוש של ארצות הברית בשנים 1993–2001 תחת הנשיא ביל קלינטון. שלאלה נולדה כאחת מזוג תאומות בקליבלנד שבאוהיו להורים מהגרים ממוצא לבנוני. סיימה תואר ראשון ב-1962 בקולג' מערבי לנשים (שהתמזג עם אוניברסיטת מיאמי (אוהיו) ב-1976). שלאלה שירתה בהתנדבות בחיל השלום באיראן מ-1962 עד 1964 שם היא התחברה למתנדבים אחרים בניסיון להקים קולג' חקלאי. את התואר השני והדוקטורט שלה עשתה באוניברסיטת סירקיוז שבניו יורק. לימדה בקולג' ברוך (חלק מהאוניברסיטה העירונית של ניו יורק), ובאותה תקופה הייתה חברת האיגוד המקצועי של המורים. ב-1972 קיבלה מינוי פרופסורה לחינוך ומדע המדינה במכללה להכשרת מורים של אוניברסיטת קולומביה. בשנים 1977–1980 שימשה, במקביל לקריירה האקדמית, כיועצת במשרד לפיתוח עירוני של ממשלת ארצות הברית. ב-1980 מונתה כנשיאת מכללת הנטר, תפקיד אותו מילאה עד 1988. שימשה כנשיאת אוניברסיטת ויסקונסין–מדיסון בין השנים 1988 ל-1993. משנת 1993 ולמשך 8 שנים כיהנה בתור מזכירת מחלקת הבריאות ושירותי האנוש של ארצות הברית בזמן כהונת הנשיא ביל קלינטון. משנת 2001 עד 2016 הייתה נשיאת אוניברסיטת מיאמי (UM), אוניברסיטה פרטית בקורל גלייבלס פלורידה. ביולי 2008 קיבלה שלאלה את מדליית החירות הנשיאותית, מידי הנשיא ג'ורג' ווקר בוש, העיטור האזרחי הגבוה ביותר במדינה. במהלך בחירות 2018 בארצות הברית התמודדה על מושב בבית הנבחרים כנציגת מחוז הקונגרס ה-27 של מדינת פלורידה. ביום הבחירות הכלליות הביסה את הנציגה המכהנת של המחוז מטעם המפלגה הרפובליקנית, אליאנה רוס-לאטינן. היא הושבעה לתפקיד בינואר 2019. שלאלה חברה בוועדת החינוך והעבודה ובוועדת הכללים של בית הנבחרים. ב-4 בנובמבר 2020 הפסידה שלאלה בבחירות שהתקיימו במחוז הקונגרס ה-27 של פלורידה, למועמדת המפלגה הרפובליקנית מריה אלווירה סלזאר. מדיה וקבצים בנושא דונה שלאלה בוויקישיתוף אתר האינטרנט הרשמי של דונה שלאלה דונה שלאלה, ברשת החברתית פייסבוק דונה שלאלה, ברשת החברתית אקס (טוויטר) דונה שלאלה, ברשת החברתית אינסטגרם דונה שלאלה, סרטונים בערוץ היוטיוב דונה שלאלה, באתר אנציקלופדיה בריטניקה (באנגלית) דונה שלאלה, באתר המדריך הביוגרפי של הקונגרס של ארצות הברית (באנגלית) ביוגרפיה באתר אוניברסיטת מיאמי פרופיל רשמי ב NNDB נייל ויגדור, Donna Shalala, Clinton Cabinet Member, Is Upset in House Re-election Bid, באתר ניו יורק טיימס, 4 בנובמבר 2020 (באנגלית)
כשל אי הכללה

כשל אי הכללה הוא כשל לוגי מסוג שגיאות דגימה, השייך לקבוצת כשלי היקש בו ממצאים העשויים לפגום במידה משמעותית בטיעון היקשי אינם נבחנים. הדרישה שכל המידע הרלוונטי ייכלל מכונה "עקרון כל הממצאים". כשל זה דומה מאוד לכשל עיסוי נתונים וגם לכשל הצלף הבודד, אך שונה מהם בכך שהנתון החסר אינו מושמט אלא אינו מובא מול כל הנתונים הרלוונטיים. דוגמאות: "מינוי המאמן החדש חולל מפנה בקבוצה, שעלתה על דרך הניצחונות עם שלושה ניצחונות בארבעת המשחקים האחרונים, כאשר היא סופגת רק ארבעה שערים" (אלא ששער למשחק היה ממוצע הספיגה של הקבוצה גם קודם לכן, ואילו הניצחונות הושגו נגד קבוצה אדישה ממרכז הטבלה ושתי קבוצות שירידתן מן הליגה היא עובדה מוגמרת). "עוזי גר בבני ברק, ומאחר שרוב תושבי בני ברק מצביעים למפלגות החרדיות, סביר להניח שגם עוזי יצביע לאגודת ישראל" (אלא שעוזי הוא אתאיסט החי על קו התפר שבין בני ברק לרמת גן).
סנונית (פירושונים)

האם התכוונתם ל... סנוניתיים – משפחת עופות בסדרת ציפורי השיר סנונית – סוג במשפחת הסנוניתיים סנונית הרפתות – המין הנפוץ ביותר מבין בני משפחת הסנוניתיים סנונית (מפרשית) – סוג של מפרשית חד תרנית פתוחה סנונית (סירה) – כלי שיט של חיל הים הישראלי מתוצרת "ברטרם" גרוב G-120 – מטוס אימון ואווירובטיקה, מכונה בחיל האוויר הישראלי "סנונית" מבצע סנונית (פעולת נוקייב) - פעולה משולבת של כוח חטיבת גולני ושל שייטת 13 נגד כפרים ומוצבים סוריים ברמת הגולן, בליל 16-17 במרץ 1962 סנונית (עמותה) – עמותה המפתחת ומנהלת סביבות למידה מתוקשבות, ומפעילה אתר בשם "סנונית" "סנונית" - מונח שהציעה האקדמיה ללשון העברית כחלופה עברית לסקופ אישים ששם משפחתם סנונית: טל סנונית – שחקן הכדורמים הישראלי המקצועני הראשון, בנה של מיכל סנונית מיכל סנונית – משוררת ועיתונאית ישראלית, אמו של טל סנונית צבי סנונית – מלחין, מעבד, מורה ומבקר מוזיקה ישראלי
יגאל רביד

יגאל רביד (צימט) (נולד ב-13 באוגוסט 1957) הוא שדרן רדיו, מגיש טלוויזיה ועיתונאי ישראלי. רביד נולד וגדל בבני ברק כיגאל צימט. משפחתו היא מראשוני המתיישבים בבני ברק. הוא בוגר גימנסיה הרצליה. בשנת 1976 התגייס לצה"ל ושירת במשך שנה וחצי בגלי צה"ל ואת שאר השירות בחיל החינוך. למד מדע המדינה באוניברסיטת תל אביב ועבד בעסק שהקים אביו, צבי צימט, מחלוצי ענף הרכב בישראל, שסיפק חלקים למכוניות שיוצרו בישראל. ב-1983 התקבל לקורס שדרנים בקול ישראל, ובשנות השמונים הגיש ברשת ג' את התוכניות "המצעד הלועזי", "הצעקה האחרונה", "הצגה יומית" ושידורים מיוחדים מחוץ לאולפן. ב-1988 התקבל לתוכנית מיוחדת לחילופי עיתונאים צעירים בארצות הברית, ובין השנים 1989–1992 חי בלוס אנג'לס ושידר לקול ישראל ולערוץ הראשון. היה אחראי לדיווחים מטקסי האוסקר, המהומות בעקבות תקיפת רודני קינג וכן הפעיל שעה יומית ברדיו מקומי לקהילה הישראלית שנקראה "גלי אל. איי.". לאחר מלחמת המפרץ והשינויים בעולם התקשורת בישראל (הרחבת רשתות הרדיו ושידורי הערוץ השני) חזר לישראל, ובשנים 1993–1996 ערך והגיש חדשות ויומנים ברשת ב'. בשנת 1996 החל לשמש כעורך ומגיש בערוץ הראשון, בו הוביל משדרים מיוחדים כגון אירוויזיון 1999, והנחה טקסים ואירועים בינלאומיים בישראל ובחו"ל. בשנת 1998 עזב לערוץ 2, שם עבד בחברת החדשות והגיש תוכניות במסגרת זכייניות ערוץ 2. ב-2003 שב רביד לערוץ הראשון ובשנים 2006–2017 הגיש את התוכנית "כך היה", המבוססת על ארכיון הטלוויזיה הישראלית. רביד הוא משתתף קבוע בתוכניות אקטואליה ותרבות המשודרות במדינות איגוד השידור האירופי. בעקבות טענתו של רביד להתנכלות מצד מנהל חטיבת החדשות של הערוץ הראשון, משה נסטלבאום, הוציא מבקר המדינה, יוסף שפירא, ביולי 2013, צו זמני להגנת חושף שחיתות, האוסר על רשות השידור לפגוע ברביד. בתביעות הדדיות שהגישו רביד ונסטלבאום לבית הדין האזורי לעבודה נפסק שעל נסטלבאום לשלם לרביד פיצוי בסך 150,000 ש"ח בגין הטרדה מינית, התנכלות ולשון הרע, ועל רביד לשלם לנסטלבאום פיצוי בסך 85,000 ש"ח בגין לשון הרע. בתביעה ובערעור נפסקו פיצויים גם ממפרק רשות השידור. מאז שנת 2019 משמש כתב כאן רשת ב' בלוס אנג'לס ומשדר בעיקר בתוכנית השעה הבינלאומית עם ערן סיקורל בנובמבר 2017 החל להגיש תוכנית שבועית בשם "היה היה" בתחנת הרדיו רדיוס 100FM. ביוני 2024 הצטרף לערוץ החדשות i24NEWS והחל לשמש כשליח הערוץ בארצות הברית. מיולי 2019 מתגורר רביד בלוס אנג'לס. אסף כרמל, חדשות מן העבר בערוץ 1, באתר הארץ, 15 בנובמבר 2006 רונית מזרחי, עמית בוניאל, בגובה העיניים עם יגאל רביד, באתר nrg‏, 8 בינואר 2010 רן בוקר, "הטילו על אבא של קנדי פולסה דנורא", באתר ynet, 19 בנובמבר 2013 יגאל רביד, ברשת החברתית פייסבוק יגאל רביד, ברשת החברתית אינסטגרם איציק וולף, צו הגנת חושף שחיתויות ליגאל רביד, באתר News1 מחלקה ראשונה, 25 ביולי 2013 מור שמעוני, ‏בגין הטרדה מינית: העיתונאי יגאל רביד יפוצה ב-150,000 שקלים, באתר מעריב אונליין, 26 באפריל 2017 ערן סויסה, נתן זהבי מגיב לתלונות | ישראל היום, באתר ישראל היום, 16 בנובמבר 2017 יוני קמפינסקי, יגאל רביד יהיה שליח i24NEWS בארצות הברית, באתר ערוץ 7, 27 ביוני 2024